Nu kan Fortnite vende tilbage til iPhone

Efter fire års åben krig mellem Apple og spiludvikleren Epic Games, kan spillet Fortnite nu snart vende tilbage til iOS-platformen. Epic-bossen Tim Sweeney meddeler i et tweet, at Apple langt om længe har godkendt Epics egen Games Store app.

“Med forbehold for yderligere benspænd fra Apple, er vi klar til at lancere i Epic Games Store og Fortnite på iOS i EU i løbet af de næste par måneder,” oplyser Epic Games.

Epic har lavet sin egen app store, hvorfra man skal kunne hente selskabet spil. Det er blevet gjort muligt takket være EU’s DMA-regler, der har åbnet iPhone og iPad for alternative app stores.

The Epic Games Store app for iOS has now been un-rejected by Apple and development is back on track. Now about those 9 to 16 day TestFlight app approval delays… https://t.co/89uYZh5iQF
— Tim Sweeney (@TimSweeneyEpic) July 5, 2024

Apple har dog, ifølge Sweeney, gjort alt, hvad der var i deres magt, for at forhindre Epic i at lancere deres app. To gange har Apple angiveligt nægtet at godkende app’en. Senest i sidste uge, hvor Apple blandt andet protesterede mod designet og placeringen af ​​app’en ‘Installer’-knap, som iPhone-producenten sagde, var for lig dens egen ‘Hent’-knap.

Læs mere:

Vestager anklager Apple for fortsat at bryde DMA (19.06.2024).

Historisk iOS 17.4 opdatering er landet: Nu kan du selv vælge App Store (06.03.2024).

Fortnite-iPhones sælges til uhyrlige priser (20.08.2020).

Åben krig: Google og Apple fjerner Fortnite (14.08.2020).

Nu kan Fortnite vende tilbage til iPhone