Google tvinges til at åbne Android for andre app-butikker

Ved en distriktsdomstol i San Francisco blev Google i aftes dømt til at åbne Android på vid gab for app stores fra tredjepart. Dommen er resultatet af den efterhånden fire år lange retssag mellem Google og Epic Games, der står bag blandt andet Fortnite.

Hvad værre er, så slår dommen også fast, at Google skal give distribuere konkurrerende app stores gennem Google Play, ligesom disse skal have fuld adgang til alle de apps, der allerede er at finde i Google Play. Det skriver The Verge.

Google må heller ikke lancere apps udelukkende til Google Play, og det er heller ikke tilladt at forudinstallere Google Play på ny Android-hardware. Derudover kan Google ikke længere kræve, at app-udviklere bruger Google Plays betalingssystem, men app-udviklere skal kunne vælge andre betalingssystemer til deres apps og køb i appen.

Det er, med andre ord, en langt voldsommere dom end den EU-dom, der i sin tid åbnede for Apples App Store og resulterede i en EU-specifik app store. Med aftenens dom sættes det grundlæggende forretningsgrundlag for Google Play ud af spil.

Den er nok så hård, at det er tvivlsomt, om den overhovedet bliver gennemført. Google har, naturligvis, allerede anket dommen. Hvis de får lov, kan implemeteringen udsættes, hvis ikke skal den gælde allerede fra den 1. november. I første omgang tre år frem.

Hos Epic vækker dommen naturligvis stor jubel.

Big news! The Epic Games Store and other app stores are coming to the Google Play Store in 2025 in the USA – without Google's scare screens and Google's 30% app tax – thanks to victory in Epic v Google.https://t.co/1g6uuw1CJB
— Tim Sweeney (@TimSweeneyEpic) October 7, 2024

Google tvinges til at åbne Android for andre app-butikker