Fortnite er vendt tilbage til iPhone

Fortnite er netop vendt tilbage til iPhone (kun i Europa indtil videre), efter stridigheder mellem Epic Games og Apple. Spillet kan dog ikke hentes på App Store, men skal i stedet hentes på nettet via. fortnite.com. Derved får man adgang til Epic Games Store, hvor man bla. kan downloade Fortnite, men også Fall Guys og Rocket League Sideswipe.

Bemærk dog at din enhed skal opfylde nogle krav, før du kan hente spillet.

Kræver iOS 17.6 eller højere

Skal hentes igennem Safari browseren

Du skal befinde dig i EU

Hvis din enhed opfylder kravene er du klar til at gå i gang – se guiden herunder:

Åbn Safari browseren og gå til fortnite.com/download

På din iPhone skal du downloade Epic Games Store ved at bruge den store blå “Get it on iPhone”-knap.

Hvis du opfylder alle kravene, tryk på “Fortsæt”!

Du vil se en pop-up, der siger, at din enhed ikke er indstillet til at tillade markedspladser fra “Epic Games.” Hvad skal du gøre? Luk ikke din browser — gå blot til Indstillinger og gør følgende:

Øverst i Indstillinger skal du trykke på banneret, der siger “Tillad markedsplads fra Epic Games.”

Vælg “Tillad.”

Åbn browseren igen, og gå tilbage til det vindue, du var på. Tryk på “Installer”, og på den næste skærm tryk på “Installer app-markedsplads.” Tryk på “Fortsæt” i bekræftelses-pop-up’en.

Nu hvor du har Epic Games Store på din enhed, skal du vælge Fortnite-appen og trykke på “Installer.”

Nu er du klar til at spille

Indtil videre er Fortnite kun tilgængelig på iPhone og ikke iPad.

Du kan også se i videoen herunder, hvordan man downloader og installerer Fortnite til iPhone